aserbajdsjansk
Store norske leksikon,Språk og litteratur,Språkfamilier,Altaiske språk
Aserbajdsjansk er et språk i den tyrkiske språkfamilien, og nasjonalspråket i Aserbajdsjan. Det tales av nærmere 7 millioner i Aserbajdsjan, i overkant av 10 millioner i det nordvestlige Iran, og noen hundre tusen i andre land i området. Språket tilhører den sørvestlige gren av den tyrkiske språkfamilien og er nært beslektet med tyrkisk. Språket har lang tradisjon som litteraturspråk.
I Aserbajdsjan skrives aserbajdsjansk offisielt siden 1991 med latinske bokstaver, basert på tyrkisk rettskrivning med tilpasninger for lyder som ikke brukes i tyrkisk: ə for norsk /æ/, x for lyden i tysk ach /x/ og q for /ɡ/ (mens bokstaven g står for en fremre /ɡʲ/ altså nesten gj i rask rekkefølge). I motsetning til tyrkisk, uttales bokstaven ğ som en skarrelyd /ɣ/.I tiden 1939–1991 ble det skrevet med kyrilliske bokstaver, med følgende forskjeller fra russisk:          Kyrillisk   Nåværende latinsk   IPA         ҹ   c   [ʤ]       е   e   [e] (ikke [je])       ә   ə   [æ]       ҝ   g   [ɡʲ]       ғ   ğ   [ɣ]       һ   h   [h]       ө   ö   [œ]       ү   ü   [y]       ј   y   [j]        Mellom 1929 og 1938 ble det skrevet med et annet latinsk alfabet, og før 1929 ble det skrevet med arabisk skrift. I Iran, hvor språket brukes lite som skriftspråk, skrives det fremdeles med arabisk skrift med persiske utvidelser. Les mer i Store norske leksikon tyrkiske språk Aserbajdsjan